་ནི་ལམ་གྱི་སྙིང་བོ་འཆི་མེད་ཡེ་ཤེས་ཆེན་པོའི་མན་ངག་བཤད་པར་བྱ་སྟེ། དེ་ལ་སྨིན་
བྱེད་ལམ་དུས་ཀྱི་དབང་བཀའ་ནི། དཔལ་འཆི་མེད་ཡེ་ཤེས་ཆེན་པོའི་དབང་སྐུར་བར་འདོད་ན་
མཎྜལ་པདྨ་འདབ་བཞི། འདབ་བཞིའི་ལྟེ་བ་དང་། ཤར་མཐིང་། ལྷོ་སེར། ནུབ་དམར། བྱང་
ལྗང་། ཁྱམས་ལ་སོགས་པ་གཞན་དང་མཐུན། མེ་ཏོག་གི་ཚོམ་བུ་དཀར་བོ་ལ་དེ་དག་ལྷ་ལྔར་
སྒོམ་པ་ནི། དེ་ཡང་རྒྱུ་རིན་པོ་ཆེ་སྣ་ཚོགས་ལས་གྲུབ་པ། དྭངས་ཤིང་ཐོག་པ་མེད་པའི་གཞལ་
ཡས་ཁང་ཆེན་པོ་ཕྱི་གསལ་ནང་གསལ་དུ་ཡོད་པའི་དབུས་སུ་པདྨ་དང་ཉི་ཟླ་འཇིགས་བྱེད་དུས་
མཚན་གྱི་སྟེང་དུ། ངོ་བོ་བླ་མ་རྣམ་པ་བདེ་མཆོག་ཡབ་ཡུམ་མངོན་རྟོགས་བཞིན་བསྒོམས་པའི་
188

༄༅། །ནི་གུ་མའི་གདམས་ངག་སྐོར་བཞུགས་སོ། །
མདུན་དུ་མཁའ་འགྲོ་མ་སྔོན་མོ། བྱང་དུ་ལཱ་མ་ལྗང་གུ ནུབ་ཏུ་ཁནྜ་རོ་ཧ་དམར་མོ། ལྷོར་
གཟུགས་ཅན་མ་སེར་མོ་རྣམས་སྒོམ། གཙོ་བོའི་སྤྱི་བོར་ༀ་དཀར་བོ། མགྲིན་པར་ཨཱཿདམར་བོ།
ཐུགས་ཀར་ཧཱུཾ་སྔོན་པོ་སྒོམ་པ་ལ་སོགས་པའི་བདག་འཇུག་མཆོད་པ་དང་བཅས་པ་སྔོན་དུ་སོང་
ནས་སློབ་མའི་བློ་བཅོས་ལ། སྐྱབས་འགྲོ་སེམས་བསྐྱེད་དང་སྐད་ཅིག་གིས་ལྷར་སྒོམ་པ་ལ་
སོགས་པའི་སྔོན་འགྲོ་རྣམས་བྱས་ཏེ། བླ་མ་རིན་པོ་ཆེ། བདག་ལ་བུམ་པའི་དབང་སྐུར་དུ་
གསོལ། སྐུའི་བྱིན་རླབས་མ་ལུས་པ་གཞུག་ཏུ་གསོལ། ཅེས་གསོལ་བ་བཏབ་པས་བླ་མའི་ཨོཾ་
ལས་འོད་ཟེར་དཀར་བོ་དཔག་ཏུ་མེད་པ་འཕྲོས། སངས་རྒྱས་བྱང་ཆུབ་སེམས་དཔའ་ཐམས་
ཅད་ཀྱི་སྐུ་ལ་ཕོག སྐུའི་ཡོན་ཏན་མ་ལུས་པ་འོད་དང་འོད་ཟེར་གྱི་ཚུལ་དུ་འདུས། བླ་མའི་ཨཾ་ལ་
ཐིམ། ཨཾ་ལས་བདེ་མཆོག་ཡབ་ཡུམ་སྐུ་ཆུང་ལ་ཡན་ལག་འདོད་པ་ཁ་དོག་དཀར་བོ་དཔག་ཏུ་
མེད་པ་འོད་དང་འོད་ཟེར་གྱི་ཚུལ་དུ་བྱུང་ནས་སློབ་མའི་སྤྱི་བོའི་ཨོཾ་ལ་སིབ་སིབ་ཐིམ། ལུས་
ཐམས་ཅད་བདེ་མཆོག་དཀར་བོས་གང་། བུམ་དབང་ཐོབ། ལུས་ཀྱི་སྡིག་སྒྲིབ་དག སྐུའི་བྱིན་
རླབས་མ་ལུས་པ་ཞུགས་པར་བསམ། ཡང་དབང་གཉིས་པ་དང་གསུམ་པའི་དོན་དུའང་གསོལ་
བ་བཏབ་པས་ཨོཾ་དང་ཧཱུྃ་གི་སྤྲོ་བསྡུའི་ཚུལ་སྔར་བཞིན་བྱས་པས་གསང་དབང་དང་ཤེས་རབ་ཡེ་
ཤེས་ཀྱི་དབང་ཐོབ། ངག་དང་། ཡིད་དང་། གསུང་དང་། ཐུགས་ཀྱི་བྱིན་རླབས་ཐོབ། དབང་
བཞི་བའི་དོན་དུ་གསོལ་བ་བཏབ་པས་ཨཾ་འོད་དུ་ཞུ་ཨཱཿལ་ཐིམ། ཨཱཿཡང་ཞུ། ཧཱུཾ་ལ་ཐིམ། ཧཱུཾ་
འོད་དུ་མེ་རེ་རེ་ཞུ། འོད་དུ་ཡལ་ཡལ་བར་བསམ། དེས་དབང་བཞི་བ་ཐོབ། སྐུ་གསུང་ཐུགས་
ཀྱི་བྱིན་རླབས་མ་ལུས་པ་ཞུགས་པས་སྒོ་གསུམ་གྱི་དྲི་མ་མ་ལུས་པ་དག་པར་བསམ་པའོ། །ནི་
གུ་མའི་ཞལ་ནས། བླ་མའི་སྐུ་ཡི་དཀྱིལ་འཁོར་ལས། །དབང་བཞི་ཡོངས་སུ་རྫོགས་པར་ཞུས། །
ས་ལམ་རིམ་པ་མ་ལུས་བགྲོད། །ཅེས་ཆོས་རྗེ་ཁྱུང་བོའི་གསེར་ཆོས་སོ། །
:
189

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
།བླ་
གྲོལ་བྱེད་ལམ་ལ། འཆི་མེད་རྡོ་རྗེའི་ཚིག་རྐང་ནི། རྒྱ་གར་སྐད་དུ་ཤྲི་ཨ་མ་ར་ཛྙཱ་ན་མ་ཧྭ་
ན་མ། བོད་སྐད་དུ། དཔལ་འཆི་མེད་ཡེ་ཤེས་ཆེན་པོ་ཞེས་བྱ་བ། དཔལ་འཆི་མེད་ཡེ་ཤེས་ཆེན་
པོ་ལ་ཕྱག་འཚལ་ལོ། །༼ཆོས་སྐུའི་ངོ་བོ༽རྒྱལ་བ་ལོངས་སྐ༼སྐའི་རྣམ་པོ༽ རྡོ་རྗེ་འཆང་ཆེན་
གྱི། །༼སྤྲུལ་སྐུའི་འཕྲིན་ལས༽འཆི་མེད་ཡེ་ཤེས་རང་སྒྲ་འདི་སྐད་ཐོས། །༼སྐྱེ་བུ༽ གང་
ཞིག༼བླ་མ་ལེ༽དད༼གུས་པ་དང་གཞན་ཡང་འདིར༽ ལྡན་དབང་ཐོབ་དམ་ཚིག་ཅན།
མ༼དམ་པ༽ མཆོག༼ཏུ་གྱུར་པ༽བསྟེན༼པ་བསྟེན་པ༽ འདི་དོན་རྟོགས་པར་
གྱིས༼ཅིག༽། །༼དད་གུས་ཅན༽གང་གིས་ཚེ་འདི་བློས་བཏང་ནས། །རྩེ་༼ཚེ༽གཅིག་ཞག་
བདུན༼བསྒོམ་ན་རབ༽ལོ༼ཐ་མས་ལོ༽ཟླ༼བ༽ཡིས༼འབྲིང༽། །ཇི་ལྟར་ཉོན་མོངས་ལུས་
དག་ལ། །ཡེ་ཤེས་ལུས་ནི་རང་དགར་འབྱུང་། །ཚད་མེད་སེམས་བསྐྱེད་སྔོན་འགྲོ་བས། །ཆོ་ག་
གསུམ་མམ་སྐད་ཅིག་གིས། །རང་ལུས་ཡི་དམ་ཡབ་ཡུམ་གྱི། །སྤྱི་གཙུག་ས་བོན༼ཧཱུཾ་དང་བ་
ནི༽ འོད་ཟེར་གྱིས། །ལུས་ཀྱི་ཕྱི་ནང་ཐམས་ཅད་ཀུན། །དག་ཅིང་སྟོང་གསལ་ཉིད་སྦྱངས་པས། །
སྣང་སྟོང་འཇའ་ཚོན་འོད་ཀྱི་སྐུ། །རང་བཞིན་མེད་བཞིན་སྐུ་མདོག་དང་། །ཞལ་ཕྱག་རྒྱན་དང་
མེ་དཔུང་བཅས། །གསལ་ལ་རྟོག་པ་མེད་པ་ཡི། ཟག་མེད་བདེ་སྟོང་ཆེན་པོར་ལྟོས། །རང་ལུས་
སྣང་སྟོང་ལྷ་སྐུ་སེམས། །སེམས་ནི་སྣང་སྟོང་ལྷ་ཡི་སྐུ། །སེམས་དང་ལྷ་སྐུ༼སེམས་འཆི་མེད་ཡེ་
ཤེས་ལ་རོལ་བར་ལྷ་སྐུ་བ་དེ། ལྷ་སྐུ་རྣམས་སྨིན་མཚམས་ཤར་བ་རོལ་བ་ལས་གཞན་པའི་སེམས་
མེད་པས༽ དབྱེར་མེད་དེ། །རྨི་ལམ་ཡུལ་དང་ཆུ་ཟླ་ལྟར། །རང་བཞིན༼གྱིས་དབྱེར་མེད་ལས༽
ཟུང་འཇུག་ཆེན་པོ་ཡི། །ངོ་བོ་བརྗོད་བྲལ་བློ་འདས་ཏེ། །དེ་ནི་དུས་གསུ
ཀྱིས།༼འདས་པ་དང་མ་འོངས་པ་ད་ལྟར་བཞུགས་པས༽མ་གཟིགས་མི་གཟིགས་གཟིགས་མི་
་
།དེ་ནི་དུས་གསུམ་སངས་རྒྱས་
འགྱུར། །དེ་ལ་ན་རྒྱུ་འཆི་རྒྱུ་དང་། །འཁོར་བ་མྱང་འདས་མ་གྲུབ་ཅིང་། །འཕོ་བྱ་འཕོ་བྱེད་བྲལ་
190

༄༅། །ནི་གུ་མའི་གདམས་ངག་སྐོར་བཞུགས་སོ། །
བ་ན། །དེ་ཕྱིར་འཆི་མེད་རང་གྲོལ་ལོ། །དེ་ལྟར་མ་རྟོགས་རྣལ་འབྱོར་པས། །བསྐལ་བར༼དངོས་
པོ་ཅན་དུ༽ བསྒྲུབས་ཀྱང་དོན་མེད་འགྱུར། །ལོག་པའི་ལམ་ཞུགས་ཁོ་ནར་ཟད། །གང་གིས་
མཚམས་མེད་ལྔ་རྫོགས་ཀྱང་། །འཆི་ཁའི་ཚེའམ་དུས་གཞན་དུ། །འཆི་མེད༼ཡེ་ཤེས་རྒྱ་མཚོའི་
རྒྱུད་ལས༽རྡོ་རྗེའི་ཚིག་རྐང་བཞི། །སྐད་ཅིག་ཡུད་ཙམ་ཐང་ཅིག་པའམ། །དྲན་ཐོས་རེག་པར་
གྱུར་པས་ཀྱང་། །གནད་གཅོད་སྡུག་བསྔལ་རང་དག་ནས། །བར་དོར་ལོངས་སྐུ་མངོན་འཚང་
རྒྱ། །སྒྲིབ་པ་ཆུང་ལ་སྨོས་ཅི་དགོས། །འདི་ནི་འཆུག་མེད་གནད་ཡིན་ནོ། །གལ་ཏེ་ལུས་སེམས་
རྐྱེན་དབང་གིས། །འཆི་ཁར་གསལ་བར་མ་གྱུར་ཀྱང་། །དཔེར་ན་སྒྱོགས་ཀྱི་འཕྲུལ་འཁོར་
བཞིན། །སྔར་གྱི་གནད་ཀྱིས་བར་མ་དོར། །རྒྱལ་བ༼ཉི་རྒས༽ལོངས་སྐུ་རང་ཤར་འབྱུང་། །
མཚམས་སྦྱོར་ངན་པས་རྒྱུད་དཀྲུགས་ཀྱང་། །གསལ་དྭངས་རྫིང་བུར་རྡོ་རྒྱབ་བཞིན། །སྔར་གྱི་
གནས་ཀྱིས་བར་མ་དོར། །ལོངས་སྐུ་བདེ་ཆེན་རང་ཤར་འབྱུང་། །བརྟན་པར་མ་གྱུར་ལོངས་མེད་
ཀྱང་། །བཅོ་ལྔའི་ཟླ་བ་ཤར་བ་བཞིན། །འདི་འམ་འཆི་ཁར་དྲན་ཐོས་ཀྱིས། །བར་དོར་ལོངས་སྐུ་
ཐེ་ཚོམ་མེད། །རང་སེམས་སྐྱེ་མེད་ཆོས་སྐུ་ལས། །འགག་མེད་གཟུགས་སྐུ་རང་ཤར་གྱིས། །
འཁོར་བའི་རྒྱ་མཚོ་མ་སྟོངས་བར། །གང་འདུལ་གནད་དོན་ལྷུན་གྱིས་གྲུབ། །ངོ་བོ་རྣམ་པ་
འཕྲིན་ལས་རྣམས། །ཟུང་འཇུག་ཆེན་པོར་རྟོགས་པར་གྱིས། །འཆི་བ་ཞེས་བྱ་རྣམ་རྟོག་སྟེ། །འཆི་
རྒྱུ་མེད་པ་དབང་བོ་རབ། །དེ་དོན་སྐད་ཅིག་རྟོགས་གྱུར་པས། །དག་པ་བདེ་སྟོང་མཁའ་སྤྱོད་
འགྲོ། །དུས་གསུམ་རྒྱལ་བས་འདི་རྟོགས་པས། །བདུད་བཏུལ་སངས་རྒྱས་འཁོར་ལོ་སྐོར། །དེ་
ཕྱིར་རྒྱལ་བའི་ཐུགས་བཅུད་འདི། །མདོ་རྒྱུད་དུ་མར་བསྟན་གྱུར་ཀྱང་། །དམ་པའི་དྲིན་ནི་མ་
གཏོགས་པ། །ཐབས་གཞན་གང་གིས་རྙེད་མི་འགྱུར། །དེ་ཕྱིར་བླ་མ་མཆོག་བསྟེན་ནས། །གུས་
ཤིང་མཉེས་པ་གནད་ཡིན་ནོ། །སྙིགས་མ་ལོག་ལྟས་རྒྱུད་དཀྲུགས་ཚེ། །ཡིད་ཆེས་ལུང་གིས་
191

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བརྒྱན་པར་བྱ། །འཆི་མེད་ཡེ་ཤེས་ཆེན་པོ་འདི། །ཆིག་བརྒྱུད་རྡོ་རྗེའི་བརྒྱ་ཡིས་གདབ། །མི་
བས་བདུན་ནས་གསུམ་ལ་འོ། །རང་སེམས་འཆི་མེད་རང་གྲོལ་རྫོགས་སོ། །ཡེ་ཤེས་ཀྱི་མཁའ་
འགྲོ་མས་གསེར་ལྡིང་གི་ནགས་ཁྲོད་དུ་གསུངས་ནས། ལོ་ཙཱ་བ་གླན་དར་མ་བློ་གྲོས་ཀྱིས་བསྒྱུར་
བའོ། །ལོ་ཙཱ་རིན་ཆེན་བཟང་བོས་ཀྱང་གཏན་ལ་ཕབ་པའོ། །ཌཱ་ཀི་མ་དེ་ཉིད་ལས་བདག་ཁྱུང་
བོ་རྣལ་འབྱོར་པས་གསེར་སྲང་ལྔ་བརྒྱ་ཕུལ་ནས་ཞུས་ཏེ་ཉམས་སུ་མྱོང་བར་བྱས་སོ།
།དེ་མན་
ངག་རང་སེམས་འཆི་མེད་རང་གྲོལ་གྱི་ཁྲིད་ནས། འཆི་མེད་ཡེ་ཤེས་རང་སྒྲ་འདི་སྐད་ཐོས། །རྡོ་
རྗེ་འཆང་གིས་ཡེ་ཤེས་ཀྱི་མཁའ་འགྲོ་ནི་གུ་མ་ལ་གདམས་པ་རང་སེམས་འཆི་མེད་ཡེ་ཤེས་ཆེན་
པོར་རྟོགས་པའི་ཐབས་འདི་ཉིད་ཡིན་ནོ་གསུངས། གང་ཞིག་དད་ལྡན་དབང་ཐོབ་དམ་ཚིག་
ཅན། །ཞེས་གསུངས། དད་ལྡན་གྱི་སློབ་མ་སྤྱིར་རྡུལ་ཚོན་གྱི་དཀྱིལ་འཁོར་དུ་དབང་སྐུར་བ་
ཐོབ་ཅིང་། ཁྱད་པར་དུ་འདིའི་ཏིང་ངེ་འཛིན་གྱི་དབང་ཐོབ་ནས་རྒྱུད་སྨིན་པ་སྡོམ་པ་དང་དམ་
ཚིག་མ་ཉམས་པ། ཚེ་འདི་བློས་བཏང་ནས་རྩེ་གཅིག་ཏུ་སྒོམ་པའི་རྣལ་འབྱོར་པས། མཚན་ཉིད་
དང་ལྡན་པའི་བླ་མ་མཆོག་ལ་ཚོགས་དང་། གསེར་གྱི་མཎྜལ་ཕུལ། ལུས་ངག་གི་བྱ་བས་མཉེས་
པར་བྱས་ཏེ་བསྒོམས་པས། རྩེ་གཅིག་ཞག་བདུན་ལོ་ཟླ་ཡིས། །ཇི་ལྟར་ཉོན་མོངས་ལུས་ངག་
ལས། །ཡེ་ཤེས་ལུས་ནི་རང་དགར་འབྱུང་། །ཞེས་གསུངས་པའི་དོན། ཚེ་གཅིག་ལུས་གཅིག་ལ་
འཆི་མེད་ཀྱི་ཡེ་ཤེས་དཔལ་རྡོ་རྗེ་འཆང་མངོན་དུ་བྱེད་པའི་ཐབས་སོ། །འདི་ལ་སྦྱོར་དངོས་རྗེས་
གསུམ་ལས། །དང་བོ་ནི་དབེན་པའི་གནས་སུ་སྟན་བདེ་བ་ལ་འདུག་སྟེ། འཆི་བ་མི་རྟོག་པ་དང་
འཁོར་བའི་སྡུག་བསྔལ་བསམ། ལས་རྒྱུ་འབྲས་ལ་ཡིད་ཆེས་བསྐྱེད་དེ། ཚད་མེད་སེམས་བསྐྱེད་
སྔོན་འགྲོ་བས། །ཞེས་གསུངས་པས་སྐྱབས་འགྲོ་སེམས་བསྐྱེད་ཚད་མེད་བཞི་སྒོམ་མོ། །ཚེས་
གསུམ་མམ་སྐད་ཅིག་གིས། རང་ལུས་ཡི་དམ་ཡབ་ཡུམ་གྱིས། །ཞེས་སྦྱར་ལ་ལྷའི་སྐྱེད་ཚུལ་ནི།
192

༄༅། །ནི་གུ་མའི་གདམས་ངག་སྐོར་བཞུགས་སོ། །
པིཏྭཱ
,::,
ཡང་ན་དྲ་བ་
དེ་ཉིད་བསྡུས་པ་ལ་སོགས་པར་མངོན་བྱང་ལྔ་གསུངས་པ་ནི། སྟོང་ཉིད་དང་། ཉི་ཟླ་དང་། ས་
བོན་དང་། ཕྱག་མཚན་དང་། སྐུ་ཡོངས་སུ་རྫོགས་པ་ལས་བྱང་ཆུབ་ཅེས་དང་། ལ་བའི་ན་
བཟའ་ཅན་གྱི་གདན་དང་། ས་བོན་དང་། སྐུ་སྐྱེད་པ་དང་། འོད་གསལ་དུ་བཞུགས་པ་དང་
ཞེས་གསུངས་ཀྱང་ཕྱི་མ་ནས་རྫོགས་རིམ་གྱི་ཆ་སྟེ་ཆོ་ག་གསུམ་ལས་སྐྱེད་པའམ།
རྒྱ་མཚོའི་རྒྱུད་ལས་ཐིག་ལེ་ཁ་སྦྱོར་ལས་སྐྱེད་པ་ཞེས་དང་། བདེ་མཆོག་ཨ་བྷི་དྷ་ན་ལས། སྐད་
ཅིག་གིས་ནི་རྫོགས་པ་ཡི། །རྣལ་འབྱོར་རྣལ་འབྱོར་དམ་པ་ཉིད། །ཅེས་གསུངས་པས་ཐིག་ལེ་ཁ་
སྦྱོར་མ། སྐད་ཅིག་དཀྲོང་བསྐྱེད་ལ་སོགས་པ་གང་མོས་པ་ལ་བརྟེན་ཏེ་རང་བདེ་མཆོག་ཡབ་
ཡུམ་ལྷན་སྐྱེས་སུ་རྣམ་པ་གསལ་བར་སྒོམས་པའི་སྤྱི་བོར་གདན་བཞི་རྩིག་པའི་སྟེང་དུ་རྩ་བའི་
བླ་མ་དེའི་རྣམ་པ་བདེ་མཆོག་ཡབ་ཡུམ་ལོངས་སྤྱོད་རྫོགས་པའི་སྐུ་འོད་དང་འོད་ཟེར་གྱི་རང་
བཞིནམཚན་ཐོས་པ་ཙམ་མམ། བློ་ཡུལ་དུ་བྱུང་བ་ཙམ་གྱིས་ཕྱིར་མི་ལྡོག་པའི་ས་ལ་འགོད་ནུས་
པ་གསོལ་བ་བཏབ་ན་སྨོས་ཅི་དགོས་པ་གཅིག་བསམ། དེའི་ཐུགས་ཀ་ནས་འོད་ཟེར་འཕྲོས་
པས་རང་ལ་ཆོས་འབྲེལ་ཚིག་གཅིག་ཡོད་པའི་བླ་མ་ཐམས་ཅད་དང་། དེ་དག་དང་འབྲེལ་བའི་
བརྒྱུད་པའི་བླ་མ་སངས་རྒྱས་བྱང་ཆུབ་སེམས་དཔའ་ཡི་དམ་དཀྱིལ་འཁོར་གྱི་ལྷ་ཚོགས་དཔའ་
བོ་མཁའ་འགྲོ་ཆོས་སྐྱོང་བའི་སྲུང་མ་ཐམས་ཅད་འོད་ཟེར་གྱི་ཚུལ་དུ་བྱུང་ནས་བླ་མ་ལ་ཐིམ་པས་
དེ་དག་དང་དབྱེར་མེད་དུ་བསམས་ཏེ། བདག་གིས་གཙོ་བྱས་པའི་སེམས་ཅན་ཐམས་ཅད་
གསོལ་བ་གདབ་པ་ནི། བླ་མ་རིན་པོ་ཆེ། བདག་གིས་སེམས་ཅན་ཐམས་ཅད་ཀྱི་དོན་དུ་བདག་
འཛིན་བློ་ཡིས་ཐོངས་པར། དགོས་མེད་རྒྱུད་ལ་སྐྱེ་བར། རང་སེམས་འཆི་མེད་རང་གྲོལ་དུ་
རྟོགས་པར་བྱིན་གྱིས་རླབ་ཏུ་གསོལ། ཞེས་གསོལ་བ་དྲག་ཏུ་བཏབ་པས་བླ་མའི་སྐུ་ལས་འོད་
ཟེར་འཕྲོས་ཏེ་རང་གི་ལུས་ངག་ཡིད་གསུམ་གྱི་སྡིག་སྒྲིབ་སྦྱངས་ནས་ཤིན་ཏུ་དག་པར་བསམ་
193

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མོ། །དེ་དག་གི་གནད་རྒྱས་པར་ནི་བླ་མའི་ཞལ་ལས་ཤེས་པར་བྱ་ཞིང་། ཟབ་ཆོས་རྣམས་ཀྱི་སྤྱིར་
འགྲོ་བླ་མའི་རྣལ་འབྱོར་ཡིན་གསུངས་སོ། །དེ་ནས་རང་གི་ལུས་ངག་ཡིད་གསུམ་གནད་ལ་ཕབ་
སྟེ། དངོས་གཞི་བསྐྱེད་རྫོགས་ཀྱི་རྣལ་འབྱོར་བསྒོམ་པར་བྱ་བ་ནི་འབིར་ཝ་པས་ངོ་བོ་ཟུང་
འཇུག་ཏུ་སྒོམ་པར་བཞེད་དེ། བརྟག་གཉིས་ལས། སྐྱེད་པའི་རིམ་པ་ཉིད་དང་ནི། །རྫོགས་པ་
ཡི་ཡང་རིམ་པ་ཉིད། །རིམ་གཉིས་མཉམ་པར་གནས་ནས་ནི། །ཞེས་དང་། རིགས་ལྔ་ལས།
བསྐྱེད་པའི་རིམ་དང་རྫོགས་པའི་རིམ། །སོ་སོའི་ཆར་ནི་སྣང་གྱུར་ནས། །གང་དུ་ཡང་དག་
འདྲེས་གྱུར་པ། །གསུང་དུ་འཇུག་པར་དེ་བཤད་དོ། །ཞེས་དང་། འདས་པའི་རྒྱུད་ཕྱི་མ་ལས།
སངས་རྒྱས་རྣམས་ཀྱི་ཆོས་བསྟན་པ། །རིམ་པ་གཉིས་ལ་ཡང་དག་རྟེན། །བསྐྱེད་པའི་རིམ་པ་
དང་བོ་སྟེ། །རྫོགས་པའི་རིམ་པ་གཉིས་པ་ཡིན། །ཞེས་པ་ལ་སོགས་པ་ལ་བརྟེན་ནས་བསྐྱེད་
རྫོགས་རིམ་ཅན་དང་ཟུང་འཇུག་ཏུ་སྒོམ་པ། ་ འཕགས་པ་ཡབ་སྲས་ནི་བསྐྱེད་རིམ་ལ་བརྟན་པ་
ཐོབ་ནས་རྫོགས་རིམ་བསྒོམ་སྟེ། རིམ་ལྔ་ལས། བསྐྱེད་པའི་རིམ་ལ་ལེགས་གནས་ནས། །རྫོགས་
པའི་རིམ་པ་རབ་ཏུ་བསྒོམས། །ཞེས་གསུངས་པས། དེ་དག་གི་ས་མཚམས་ལ་སོགས་པ་ནི་
འདིར་མ་སྤྲོས་སོ། །དེ་ལ་གཉིས་པ་དངོས་གཞི་ལ་བདུན་ཏེ། སྐྱེ་རིམ་ལྷ་སྦྱོར་བའི་དམིགས་པ་
དང་། སྣང་སྟོང་ཟུང་འཇུག་སྤྲོས་བྲལ་དུ་ཐག་གཅད་པ་དང་། རྡོ་རྗེའི་ཚིག་བཞིས་འཆི་མེད་དུ་
ངོ་སྤྲོད་པ་དང་ཞར་ལ་བསྐྱེད་རྫོགས་ཀྱི་གོ་ས་བསྟན་པ་དང་། བར་དོར་ལོངས་སྐུ་འཆི་མེད་
རྟོགས་པ་དཔེ་དང་བཅས་ཏེ་བསྟན་པ་དང་། གཞན་དོན་འཕྲི